Noch langem sehne esch d Fasnacht ändlech los gange. Am Mettwoch, bem Guguba Apéro ond em aschliessende LMS Ball. AM Donnschtig Morge hemmer de Morgestreich  welle dörefüehre, doch üsi Metgleder händ ned welle metmache...! Noch dem Monschterkonzärt z Eschebach semmer diräkt ad Chenderfasnacht gange. Am Obe hämmer üse erscht Uftrett i de Stadt, im Havanna gha. Det hämmer s gröbschte Komplimänt öbercho, dass mer die beschte gsi seigid. S Gugiläum esch wie jedes Johr de Hammer gsi! Mer händ üse Fasnachtsshot de XUXU gfonde. Am Samschtig semmer s erschte mol ad Fasnacht uf Beromöischter. De Elu hed ide Zonftbar Inventar gmacht, de esches diräkt uf Hofdere gange. S  Ässe esch sehr fein gsi, gäu Däni! Am Sonntig semmer ade Dörflifasnacht z Eibu gsi. Es esch e rechtige gsöffige Tag gsi!   Anschliessend semmer a Raguball i Rain. D Misch hed müesse de Samariter före Elu spele.   Am Mäntig hez plötzlech em Shopping wie us Chöble Konfetti grägnet. De Zischtig hemmer gstartet metem Monschterkonzärt z Pfaffu. D Wörscht send legendär gsi! De  eschs wiiter a Hofderer Omzog gange, wo mer d Startnommere 2 gsi send. Nochhär semmer no äinisch id Zonftbar uf Beromöischter. Üsi Leschtergroppe hez ned so loschtig gfonde. De Schloss vo de Fasnacht hemmer wie jedes Johr ade Pfarreifasnacht gha.   Ond d Allmann Patricia esch de emmernoni ome gsi…